Aalborg Stiftstidende, 1844-02-03
Ved Maltets Tilberedning fortjener især den Omstændighed at fremhæves, at det deri indeholdte Stof, som i Mæsken bevirker Sukkerdannelsen, opstaaer i Kornet under Spiringen, saa at følgelig alt det Arbeide, den Tid og de Bekostninger, som ellers vilde medgaae til Tørringen, aldeles bespares, naar Maltet anvendes i grøn Tilstand; de ere hidtil for Brændeviinsfabricanten reent bortkastede Capitaler. Men ikke blot at Mattet herved bliver billigere, det bliver ogsaa bedre, saa at man altsaa for at frembringe en vis Virkning i Mæsken, behøver mindre Sæd i maltet Tilstand end man vilde behøve, naar det blev anvendt som tørret, thi Maltet, taber i Kraft ved at tørres. Ligesom Gjæren for Øieblikket tilberedes i selve Brænderierne, saaledes vil ogsaa enhver Fabricant nu vide at berede sig sit Malt og af en saa udmærket Qvalitet som muligt - kort han vil kunne erholde det Materiale, hvoraf hele hans Bedrifts Fremgang afhænger, bedre, billigere og sikkrere i dets Virkning end hidtil. Men for at opnaae disse Fordele, er det da ogsaa nødvendigt, at Fabricanten tilfulde forstaaer Beredningen af det grønne Malt saaledes som det er tjenligst for Sukkerdannelsen, dets særegne Behandling for Anvendelsen, og iagttager de Forsigtighedsregler, som dets Brug kræver - Forhold, som hidtil maatte være kjendte af Færre, men om hvilke et ifjor udkommet fortrinligt Skrift Pistorius Veiledning til . . . . . . . . u. u." vil kunne give den fuldstændigste og nøiagtigste Oplysning. Skriftet behandler den hele Brændeviinsfabrication med alle dens forskjellige Operationer saavel for Korn som for Kartofler, og Forfatteren har søgt ved Siden af Fabricationens praktiske Deel at give saa fuldstændige theoretiske Oplysninger som Naturvidenskabernes nærværende Standpunct tillod det. (Berl. Td.) For kort siden er udkommet: Udvikling af de chriskelige Hovedlærdomme, af Dr. Henrik Rikolai Clausen. Den Slaghed, som endnu i vor Tidsalder er fremherskende i det religiøse Liv, og som hos de fleste har sin Grund i Ubekjendtskab med Christendommen selv og finder Næring, i et løseligt Kjendskab til den Straussiske Rationalisme, lader sig ikke fortrænge ved almindelige Opbyggelsesskrifter; thi saadanne forudsætte hos Læseren en Samstemning i Grundanskuelser, et sig hengivende troende Gemyt. Jgjennem Reflexionen maa vor Tid besidde Alt, og kun igjennem den kan ogsaa det religiøse Liv gaae en Gjenføddelse imøde. Netop i Anerkjendelsen og Fyldestgjørelsen af dette Tidens Krav har ovennævnte Værk sin store Betydning; det er den theologiske Videnskabs Resultater og, saavidt muligt, den hele videnskabelige Tanke=Proces, der skulle føres over i Menighedens Bevidsthed. Den Klarhed i Tanken og Udtryk, ved hvilken den berømte Forfatter overalt udmærket sig, gjør ham fremfor de Fleste andre istand til at overvinde et saadant Foretagendes Vanskeligheder, og til at popularisere, uden at opgive den logiske Stringents. – Den Række af populaire Foredrag, som Prof. Clausen holdt i Efteraaret 1841. og i Foraaret 1843, og som af en talrig Tilhørerkreds af Damer og Herrer modtoges med en saa levende Jnteresse, udgjøre Grundlaget for nærværende Skrift. Trangen til Skrifter i denne Retning er upaatvivlelig saa almindeligen følt hos alle Dannede, og Forfatterens Navn har en saagod Klang, at Bogen sikkert vil skaffe sig en saa udbredt Læsekreds, som man maa ønske den. (Priis 15 Mk.)